ມາ​ເລ​ເຊຍ ລາຍ​ງານ ກໍ​ລະ​ນີ​ທຳ​ອິດ ຂອງ​ໂຣກ​ໂປ​ລີ​ໂອ ເຮັດ​ໃຫ້​ປະ​ຊາ​ຊົນ​ ​ຕື່ນ​ຕົກ​ໃຈ 
ມາ​ເລ​ເຊຍ ເປັນ​ປະ​ເທດ​ທີ​ສອງ​ຂອງ​ເອ​ເຊຍ ທີ່​ໄດ້​ມີ​ລາຍ​ງານ​ຂອງ​ກໍ​ລະ​ນີ​ໂຣກ​ໂປ​ລີ​ໂອ ຫຼັງ​ຈາກ​ທີ່ ໄດ້​ມີ​ການ​ລະ​ບາດ​ຢູ່​ໃນ​ປະ​ເທດ​ຟີ​ລິບ​ປິນ ໃນ​ເດືອນ​ກັນ​ຍາ​ຜ່ານ​ມາ. 
ມາເລເຊຍ ພວມເລີ້ມຕົ້ນໂຄງການສັກຢາປ້ອງກັນພະຍາດ ໃນເມືອງຢູ່ເຂດຊົນນະບົດ ຂອງເກາະໂບຣນີໂອ ຫຼັງຈາກ ເດັກຊາຍອາຍຸ 3 ເດືອນ ໄດ້ຖືກຢືນຢັນວ່າ ເປັນໂຣກເປ້ຍລ່ອຍ ຫຼື ໂປລີໂອ ຊຶ່ງເປັນກໍລະນີທຳອິດຂອງໄວຣັສທີ່ຕິດແປດກັນໄດ້ງ່າຍທີ່ສຸດ ໃນປະເທດ ຊ່ວງໄລຍະ 27 ປີຜ່ານມາ ເດັກນ້ອຍດັ່ງກ່າວ ມາຈາກເມືອງທົວຣານ ໃນລັດຊາບາ ໄດ້ຖືກກວດພົບວ່າ ມີເຊື້ອໂຣກໂປລີໂອ ໃນວັນສຸກຜ່ານມາ ຫຼັງຈາກທີ່ ລາວໄດ້ຖືກຮັກສາຢູ່ໃນໂຮງໝໍ ສຳລັບເປັນໄຂ້ສູງ ແລະກ້າມເນື້ອອ່ອນເພຍ ລາວກຳລັງໄດ້ຮັບການຊ່ອຍຊູຊີບດ້ວຍເຄື່ອງຫາຍໃຈ ແຕ່ອາການຂອງລາວ ແມ່ນຖຸ່ນທ່ຽງ ອີງຕາມຖະແຫລງການ ໃນວັນອາທິດວານນີ້ ຂອງຫົວໜ້າສາທາລະນະສຸກ ທ່ານ ນູຣ ຮິສຊາມ ອັບດູລາ ມາເລເຊຍ ເປັນປະເທດທີສອງຂອງເອເຊຍ ທີ່ໄດ້ມີລາຍງານຂອງກໍລະນີໂຣກໂປລີໂອ ຫຼັງຈາກທີ່ ໄດ້ມີການລະບາດຢູ່ໃນປະເທດຟີລິບປິນ ໃນເດືອນກັນຍາຜ່ານມາ ອົງການອະນາໄມໂລກ ຫຼື WHO ກ່າວວ່າ ໂຣກໂປລີໂອ ຊຶ່ງໂດຍສ່ວນໃຫຍ່ໄດ້ຖືກກຳຈັດໄປແລ້ວ ກໍຍັງຄົງເປັນໂຣກປະຈຳທ້ອງຖິ່ນໃນ ປາກິສຖານ ແລະອັຟການິສຖານ ເທົ່ານັ້ນ ທ່ານນູຣ ຮິສຊາມ ໄດ້ກ່າວວ່າ ການກວດສອບ ສະແດງໃຫ້ເຫັນວ່າ ສາຍພັນໂຣກຂອງເດັກທາລົກນັ້ນ ມີການເຊື່ອມໂຍງດ້ານກຳມະພັນ ຕໍ່ເຊື້ອໄວຣັສໂປລີໂອ ທີ່ໄດ້ຖືກກວດພົບ ໃນປະເທດຟີລິບປິນ ກໍລະນີໂຣກໂປລີໂອ ຄັ້ງຫຼ້າສຸດຂອງມາເລເຊຍ ໄດ້ເກີດຂຶ້ນເມື່ອປີ 1992 ແລະປະເທດນີ້ ໄດ້ປະກາດການປອດຈາກໂຣກໂປລີໂອ ໃນປີ 2000 ກະຊວງສາທາລະນະສຸກ ໄດ້ກ່າວວ່າ ຕົ້ນກຳເນີດຂອງສາຍພັນແມ່ນມາຈາກເຊື້ອໄວຣັສທີ່ອ່ອນແອຝັງຢູ່ໃນຢາວັກຊີນກັນໂປລີໂອແບບກີນເອົານັ້ນ ທີ່ໄດ້ຖືກຂັບຖ່າຍອອກມາຈາກຮ່າງກາຍໂດຍຜ່ານທາງອາໂຈມ ແລະເຊື່ອກັນວ່າ ໄດ້ແຜ່ກະຈາຍໄປໃນສະພາບແວດລ້ອມທີ່ບໍ່ສະອາດ ໄປຕິດແປດກັບພວກຄົນທີ່ບໍ່ໄດ້ຮັບຢາວັກຊີນປ້ອງກັນໂປລີໂອ ທ່ານນູຣ ຮິສຊາມ ໄດ້ກ່າວອີກວ່າ ຈະເພີ້ມບາດກ້າວ ການສັກຢາວັກຊີນປ້ອງກັນ ຫຼັງຈາກການສືບສວນສອບສວນ ໃນຄຸ້ມບ້ານຂອງເດັກທາລົກ ສະແດງໃຫ້ເຫັນວ່າ ໃນ 23 ຄົນ ຂອງເດັກນ້ອຍຈຳນວນ 199 ຄົນ ທີ່ມີອາຍຸ ລະຫວ່າງ 2 ເດືອນ ຫາ 15 ປີ ແມ່ນບໍ່ໄດ້ຮັບການສັກຢາປ້ອງກັນໂຣກໂປລີໂອ ອ່ານຂ່າວນີ້ຕື່ມ ເປັນພາສາອັງກິດ